
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№157
от 29 юни 2023 година, взето с Протокол №7
ОТНОСНО: Учредяване на безвъзмездно право на ползване за срок от 5 (пет) години на Сдружение „Туристическо Дружество Алеко”, ЕИК: 112043601, със седалище и адрес на управление: гр. Пазарджик, ул. „Ал. Стамболийски” №16, ет. 2, представлявано от Цветанка Костадинова – председател на Управителния съвет, на част от недвижим имот – частна общинска собственост. 

Общинският съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 8  от ЗМСМА, чл. 39, ал. 4  от  ЗОС, чл. 6, т. 2 от Закона за физическото възпитание и спорта, чл.  45, ал. 1, т. 4 и чл. 45а, ал. 3 и ал. 5 от Наредбата за Общинската собственост, приета с Решение № 188/30.10.2008 г., взето с Протокол №18,

Р Е Ш И:

І. Учредява безвъзмездно право на ползване за срок от 5 (пет) години на Сдружение „Туристическо Дружество Алеко”,  ЕИК: 112043601, вписано в регистъра на юридическите лица с нестопанска цел по ф.д. № 1630/1991 г., определено за извършване на дейност в обществена полза, със седалище и адрес на управление: гр. Пазарджик, ул. „Ал. Стамболийски” №16, ет. 2, представлявано от Цветанка Костадинова – председател на Управителния съвет, на част от имот – частна общинска собственост, представляващ: 

Един брой помещение с площ 15.50 кв. м. от IІ-рия  етаж на двуетажна масивна сграда със застроена площ 166 кв. м. с идентификатор 55155.501.604.1, по кадастралната карта и кадастралните регистри на гр. Пазарджик, одобрени със Заповед № РД-18-97/28.10.2008 г. на  Изпълнителния директор на АГКК – София, разположена в ПИ с идентификатор 55155.501.604, административен адрес: гр. Пазарджик, бул. „Александър Стамболийски” №16, при граници на имота ПИ с идентификатор 55155.501.9518 и ПИ с идентификатор 55155.501.9601, актуван с Акт за частна общинска собственост № 2600/25.10.2011 г., вписан в дв. вх. рег. № 5919/26.10.2011 г., том ХХІІ, акт № 84 при Агенция по вписванията – Служба по вписванията гр. Пазарджик, с предназначение:  Административна, делова сграда. 

ІІ. Безвъзмездното право на ползване върху имота по т. 1 се учредява за срок от 5 (пет)  години.
ІІІ.Възлага на Кмета на Общината да сключи договор за безвъзмездно право на ползване върху имота със Сдружение „Туристическо Дружество Алеко”.

